Méara Luimnigh

Bhí John Moran, iar-ardrúnaí na Roinne Airgeadais, tofa ina Mhéara ar Luimneach i mí an Mheithimh 2024.Bhí Maurice Quinlivan san iomaíocht ar son Shinn Féin, Daniel Butler ar son Fhine Gael agus Dee Ryan ar son Fhianna Fáil ar an 7 Meitheamh 2024.  Ba ea é seo an chéad uair riamh a raibh deis ag daoine atá cláraithe i gcontae agus i gcathair Luimnigh Méara a thoghadh. 

Ní raibh ann ach ról deasghnách ag Méara Luimnigh roimh 2024.  Is ag an méara anois cumhachtaí áirithe a bhí ag príomhfheidhmeannach na Cathrach roimh 2024.

 Stair 
Ceapadh an chéad Mhéara Luimnigh sa bhliain 1195.

Sa bhliain 2019, dhiúltaigh móramh beag i bPort Láirge agus i gCorcaigh do mholadh rialtais go dtoghfadh vótálaithe Méaraí go díreach, ach i Luimneach vótáil móramh beag (52 faoin gcéad) ina fhabhar. Gheall an Taoiseach Leo Varadkar lántacaíocht rialtais don chinneadh a rinne vótálaithe Luimnigh. I mí an Mheithimh 2020, gheall clár an chomhrialtais go rithfí reachtaíocht a cheadódh dírthoghadh mhéara Luimnigh. Foilsíodh bille faoin méara nua i mí an Mheithimh 2023.

 Riaracháin 
Tá údarás nach beag ag an Méara toisc gurb eisean amháin in ann a rá gurb iad muintir Luimnigh a thogh é/í chun labhairt ar a son.   Is ag an méara anois cumhachtaí áirithe a bhí ag príomhfheidhmeannach na Cathrach roimh 2024. Tá smacht i gcónaí ag príomhfheidhmeannach na Comhairle, ar a dtabharfar Ardstiúrthóir feasta, ar an riar airgeadais. Ní mór don Méara áfach buiséad na Comhairle (breis agus €1bn sa bhliain 2024) a dhréachtú agus a chur faoi bhráid na gcomhairleoirí.

 Féach freisin     

 John Moran
 Cathair Luimnigh

 Tagairtí 

Catagóir:Luimneach
Catagóir:Méaraí Éireannacha